Diari Oficial de la Generalitat Valenciana


Sumari del DOGV 4323, del 28-08-2002 (2002/9052)

RESOLUCIÓ de 23 de juliol de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per a fer extraccions i implantacions de teixit ossi a l'Hospital Comarcal Marina Alta.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9052


Data del document
:   23-07-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Dénia
    * trasplantament d'òrgans
    * establiment hospitalari

RESOLUCIÓ de 23 de juliol de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per a fer extraccions i implantacions de teixit ossi a l'Hospital Comarcal Marina Alta. [2002/9052]
  
Vista la sol·licitud de renovació d'acreditació per a fer extraccions i implantacions de teixit ossi a l'Hospital Comarcal Marina Alta de Dénia.
  
Antecedents de fet
  
Primer
  
L'Hospital Comarcal Marina Alta, siti a la partida Plana Est 4, de Dénia (Alacant), obtingué acreditació per a efectuar extraccions i implantacions de teixit ossi mitjançant una resolució del secretari general de la Conselleria de Sanitat de 22.04.1996.
  
Segon
  
El director de l'Hospital Marina Alta de Dénia, Sr. Ignacio López Benito, en representació de la Conselleria de Sanitat de la Generalitat Valenciana, presentà sol·licitud de renovació d'acreditació per a fer extraccions i implantacions de teixit ossi a l'Hospital Comarcal Marina Alta de Dénia amb data 05.03.2002.
  
Tercer
  
El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, emet informe favorable sobre la renovació sol·licitada.
  
Fonaments jurídics
  
Primer
  
La Direcció General de l'Agència per a la Qualitat, Avaluació i Modernització dels Servicis Assistencials de la Conselleria de Sanitat és competent segons que disposen l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que establix l'article 29.1 de l'Orde d'11 de desembre de 1992, de la Conselleria de Sanitat i Consum.
  
Vistos els antecedents de fet i preceptes legals citats i els que hi siguen d'aplicació, resolc:
  
Renovar l'acreditació per a fer l'extracció i la implantació de teixit ossi a l'Hospital Comarcal Marina Alta, situat a la partida Plana Est 4, de Dénia. Esta acreditació serà vàlida durant un període de cinc anys, amb efectes des del 10 de juny de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique esta resolució a les persones interessades, advertint-los que no exhaurix la via administrativa i que hi poden interposar recurs ordinari davant del conseller de Sanitat en el termini d'un mes, comptador des de l'endemà de la data de notificació.
  
València, 23 de juliol de 2002.- La directora general de l'Agència per a la Qualitat, Avaluació i Modernització dels Servicis Assistencials: Amparo Flores Sarrión.